钦定古今图书集成/明伦汇编/氏族典/第320卷 > 《凌迪知万姓统谱》 > 灵辄
## 钦定古今图书集成/明伦汇编/氏族典/第320卷 > 《凌迪知万姓统谱》 > 灵辄

按《左传》：宣公二年：秋九月，晋侯饮赵盾酒，伏甲将攻
之。其右提弥明知之，趋登曰：“‘臣侍君宴，过三爵，非礼
也’。遂扶以下，公嗾夫獒焉。明搏而杀之。斗且出，提弥
明死之。初，宣子田于首山，舍于翳桑，见灵辄饿，问其
病，曰：‘不食三日矣’。食之，舍其半，问之，曰：‘宦三年矣，未
知母之存否，今近焉，请以遗之。使尽之，而为之箪食’”
与肉，寘诸橐以与之。既而与为公介，倒戟以御公徒，
而免之。问何故，对曰：“翳桑之饿人也。”问其名居，不告
而退，遂自亡也。